TÖRTÉNETI VISSZAPILLANTÁS. 513 



magasságban (igazán mestermunka), a magyarázó bronz emléktábla ön- 

 tése és az ezt befogó kőemlék falazatának költsége, összesen 1315 ko- 

 rona. Fedezetlen maradt tehát még 470 K 42 fillér, a mely összeget az 

 Országos Magyar Bányászati és Kohászati Egyesület Selmec- és Béla- 

 bánya vidéki osztálya, nagylelkűen a magáéból fedezett. 



Ilyen nemes és igazán csak tisztelő és szerető szivek áldozatkész- 

 ségével létesülhetett a Selmecbánya vidéki Szabó József emlékmű. 



Az ilyen igazi ünnepben úgyis elég szegény magyar kulturális 

 élet e méltó nagy ünnepe, minden modern reklám és nagydobverés nél- 

 kül, csendesen és szerényen, de igazi lelkesedéssel, az ország és a 

 hírlapirodalom meglehetős közömbössége mellett, folyt le. 



A kiküldött bizottság most második föladatát végezi és megkeresi 

 a wieni cs. és kir. Katonai Földrajzi Intézetet, hogy térképeire a « Szabó- 

 szikla » jelzést bevegye. 



A LELEPLEZÉSI ÜNNEPÉLY. 



Dr. LlFFA AüRÉL-tÓl. 



1908 május 30.-án verőfénytől ragyogó időben, midőn a tavaszi nap- 

 sugár ráterítette langyos takaróját a természetre s az erdők és mezők 

 végtelenségére ráköltöztek a virágok ezrei, midőn a mezők a pacsirták 

 dalától, az erdők a fülemilék csattogásától visszhangoztak, folyt le e vidék 

 legfáradhatatlanabb kutatójának, a hazai geológia megalapítójának, szent- 

 miklósi dr. Szabó József emlékének szentelt ünnepély. Ott a hol egykor 

 talán maga is gyönyörködve szemlélte az égnek meredező rhyolith 

 ormokat a geletneki völgy kies torkolatában, áll ma a fáradságot nem 

 ismerő munka s a tudomány dicsőségét hirdető emlék, melynek ünne- 

 pélyes leleplezésére volt barátjai, tanítványai s tisztelői összegyűltek, 

 lerovandók a kegyelet, a hála adóját. 



Az ünnepély a vonattal érkezők fogadtatásával kezdődött a gelet- 

 neki állomáson. Vekess József kir. főmérnök, az országos magyar Bá- 

 nyászati és Kohászati Egyesület, Selmec-Bélabánya vidéki osztályának 

 titkára, mint a rendezőbizottság tagja, üdvözölte az érkezőket. Beszédjé- 

 ben rámutatott ama tényekre, melyek a « Szabó emlék » megszületését és 

 leleplezését lehetővé tették és ama erkölcsi kötelességre, mely a jelen- 

 lévőket ez alkalomból ide hozta. E szives fogadtatást az érkezők részéről 

 dr. Koch Antal egyetemi ny. r. tanár, társulatunk elnöke köszönte meg 

 néhány rövid szóval, hangsúlyozván a napnak jelentőségét, a mit azután 

 a jelenlevők ismerkedése váltott föl. A résztvevők ezek után kocsikra 



35* 



